[bookmark: _Hlk157086803]Perkančioji organizacija CVP IS priemonėmis gavo klausimų dėl pirkimo dokumentų reikalavimų. Pateikiame pirkimo dokumentų paaiškinimus.

Klausimai:
	Pirkimo dokumentų sąlyga
	Tiekėjo klausimas

	Dėl aprašomojo dokumento 

	3.2.1. Tiekėjas per pastaruosius 3 metus (skaičiuojant nuo pasiūlymų pateikimo termino pabaigos) arba per laiką nuo tiekėjo įregistravimo dienos, jeigu tiekėjas vykdė veiklą mažiau nei 3 metus, turi būti pilnai įvykdęs panašią sutartį, kurios vykdymo metu darbo užmokesčio ir personalo valdymo informacinė sistema buvo įdiegta, pirkėjo aplinkoje parametrizuota ir tinkamai veikianti, atlikti pirkėjo personalo mokymai, kurios vertė yra 140 000,00 € (šimtas keturiasdešimt tūkstančių) be PVM.
	1. Prašome atsakyti ar šio kvalifikacijos reikalavimo atitikimui būtų tinkama sutartis, kurios apimtyje buvo modernizuota/modifikuota/vystyta darbo užmokesčio ir personalo valdymo informacinė sistema t.y. ne naujai diegiama informacinė sistema, o modernizuojama/modifikuojam/vystoma esama informacinė sistema?

 Norime atkreipti dėmesį, kad sistemų modernizavimo/modifikavimo/vystymo sutartys ir jų esmė apima tuos pačius etapus kaip ir naujos sistemos diegimo sutartis t.y. analizė, kūrimas, programavimas, testavimas, konfigūravimas/parametrizavimas, diegimas (instaliavimas) ir pan. Taigi, jų esmė yra tapati ir ypač didelės vertės (kaip šiuo atveju ir reikalaujama) modernizavimo/modifikavimo/vystymo sutartys  atitinka naujų sistemų diegimo sutarčių metu gaunamą patirtį. 
Be to, pirkimo objektas yra esamos sistemos modernizavimas, diegiant modernizuotą tą pačią sistemą arba naujos sistemos diegimas, taigi  pirkimo objektas atitinka modernizavimo/modifikavimo/vystymo paslaugų turinį.

2. Jei sutarties apimtyje buvo diegta, parametrizuota bendra sistema kuri apima ne tik darbo užmokesčio ir personalo valdymo funkcionalumus, bet ir  kitus (pvz. finansų valdymo ir pan.) funkcionalumus. 
Prašome atsakyti ar tokiu atveju nurodyta 140 000 Eur be PVM suma turi būti tik iš darbo užmokesčio ir personalo valdymo funkcionalumų ar gali būti skaičiuojama bendrai vertinant visą bendrą sistemą (t.y., pvz. įskaitant ir finansų valdymo funkcionalumus) kartu? Norime atkreipti dėmesį, kad tokiose sistemose funkcionalumai yra persipynę, integruoti tarpusavyje, todėl atskirti vertes sunkiai įmanoma.

	1)	Pateikiamas įvykdytos/-ų darbo užmokesčio ir personalo valdymo informacinės sistemos licencijų ir sistemos parametrizavimo paslaugų sutarties / - čių aprašymas, kuriame nurodyta sutarties įvykdymo data, užsakovai (jų rekvizitai), sutarties (-čių vertės), vizualinis informacinės sistemos pristatymas, t. y. kiekvieno informacinės sistemos lango ekranvaizdžiai su paaiškinimais
	Prašome paaiškinti kaip suprasti „kiekvieno“? Informacinė sistema turi milijonus langų. Ar perkančioji organizacija reikalauja, kad tiekėjas pateiktu visus tuos milijono  sistemos langų ekranvaizdžius?
Pas klientą įdiegtos sistemos langų ekranvaizdžiai yra konfidenciali informacija, dažnu atveju klientai nesutiks, kad tiekėjas darytų jų informacinės sistemos langų ekranvaizdžius dėl konfidencialios informacijos.
Prašome detaliai paaiškinti ką tiksliai tiekėjai turi pateikti (kokia forma ir koks turinys)  pagal reikalavimą „vizualinis informacinės sistemos pristatymas, t. y. kiekvieno informacinės sistemos lango ekranvaizdžiai su paaiškinimais“.



Perkančiosios organizacijos atsakymai:
Perkančioji organizacija paaiškina kvalifikacijos reikalavimo dalį „kurios vykdymo metu darbo užmokesčio ir personalo valdymo informacinė sistema buvo įdiegta, pirkėjo aplinkoje parametrizuota“. Perkančioji organizacija keliamu kvalifikacijos reikalavimu siekia įsitikinti, jog tiekėjas turi numatomos sudaryti pirkimo sutarties vykdymui būtiną patirtį. Manytina, jog iš esmės informacinės sistemos vystymui, kas be kita ko, yra nurodyta numatomos sudaryti sutarties techninėje užduotyje, yra reikalinga pradinės sistemos kūrėjo kvalifikacija, be kurios tiekėjas nebūtų pajėgus informacinės sistemos vystyti, tobulinti. Remiantis šia logika pasiūlymai ir turi būti vertinami. Perkančioji organizacija paaiškina, kad kvalifikacijos reikalavimo nekeičia, o konkretūs pasiūlymai bus vertinami pagal jų turinį (ne tik pagal pavadinimą) ir tik suėjus įstatyme nustatytam terminui, t. y. po pasiūlymų atidarymo procedūros.
Perkančioji organizacija paaiškina, kad įvykdytos sutarties turinys iš esmės turi būti darbo užmokesčio ir personalo valdymo informacinė sistema, o dėl sutarties apimtyje esamų papildomų elementų / modulių (pvz. finansų valdymo) tokia sutartis nebūtų laikoma neatitinkančia iškelto reikalavimo. 140 000 € sutarties vertė aiškinama pakankamo dydžio sutartimi įvykdyta per pastaruosius 3 metus arba vykdoma sutartimi, kurios įvykdyta dalis per pastaruosius 3 metus, jeigu dėl jos ilgalaikio pobūdžio sutartis tęsiasi ilgiau nei 3 metus, yra į techninę specifikaciją panašaus turinio ir 140 000 € vertės.
Paaiškiname, kad kvalifikacijos reikalavimui įrodyti prašoma pateikti sukurtos ir veikiančios informacinės sistemos ekranvaizdžius. Kiekvienas į rinką orientuotas tiekėjas, turi turėti ir nuolat atnaujinti veikiančios informacinės sistemos naudotojo vadovą, detaliai paaiškinantį kaip iš vieno informacinės lango pereiti į kitą, kokia yra languose esančių laukų reikšmė ir pan. Tiekėjams, kurių informacinės sistemos naudotojo vadovas yra pilnos apimties, t. y. apimantis visus (kiekvieną) informacinės sistemos langą su naudojimo instrukcijomis, kad naudotojui nekiltų poreikio užsakinėti konsultavimo paslaugas, šis kvalifikacijos reikalavimas galimai nesukelia jokių papildomų darbo sąnaudų. Esant kitokiai situacijai, tiekėjams, neturintiems sukurtos ir veikiančios informacinės sistemos kokybiško naudotojo vadovo, tačiau turintiems rimtą nusiteikimą dalyvauti tarptautiniame pirkime, vykdomame atviro konkurso būdu, reikalavimas parengti vizualinį IS pristatymą su paaiškinimais (jeigu toks iki šiol nebuvo parengtas) neturi kelti pagrindo manyti apie perteklines darbo sąnaudas ar tokio (vizualinio) IS pristatymo būtinumą.
Tiekėjo paaiškinimai, kad informacinės sistemos (toliau – IS) vizualinis pristatymas (ekranvaizdžiai) yra konfidencialūs nevertinami kaip pagrįsti argumentai, kadangi konfidencialios informacijos dalys (pvz. konkrečių asmenų jautrūs duomenys) techninėmis priemonėmis gali būti uždengtos.
